
 РЕГЛАМЕНТ ЗА ИЗПЪЛНЕНИЕ (ЕС) .../... НА КОМИСИЯТА
 от 10.6.2021 година
 за определяне на правила за прилагането на регламенти (ЕС) 2016/429, (ЕС) 2016/1012 и (ЕС) 2019/6 на Европейския парламент и на Съвета по отношение на идентификацията и регистрацията на еднокопитни животни и за установяване на образци на идентификационни документи за тези животни
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) 2016/429 на Европейския парламент и на Съвета от 9 март 2016 г. за заразните болести по животните и за изменение и отмяна на определени актове в областта на здравеопазването на животните (Законодателство за здравеопазването на животните)
 1
 , и по-специално член 120, параграфи 1 и 2 от него,
 като взе предвид Регламент (ЕС) 2016/1012 на Европейския парламент и на Съвета от 8 юни 2016 г. относно зоотехнически и генеалогични условия за развъждане, търговия и въвеждане в Съюза на чистопородни разплодни животни, хибридни разплодни свине и зародишни продукти от тях, за изменение на Регламент (ЕС) No 652/2014 и директиви 89/608/ЕИО и 90/425/ЕИО на Съвета и за отмяна на определени актове в областта на развъждането на животни (Регламент относно разплодните животни)
 2
 , и по-специално член 32, параграф 2 от него,
 като взе предвид Регламент (ЕС) 2019/6 на Европейския парламент и на Съвета от 11 декември 2018 г. относно ветеринарните лекарствени продукти и за отмяна на Директива 2001/82/ЕО
 3
 , и по-специално член 109, параграф 2 от него,
 като има предвид, че:
 (1)С Регламент (ЕС) 2016/429 се установяват, наред с другото, общи правила относно отговорността на държавите членки за създаване на система за идентификация и регистрация на отглеждани сухоземни животни, включително еднокопитни животни. В посочения регламент се предвижда държавите членки да създадат и поддържат компютърна база данни за отглежданите сухоземни животни (наричана по-долу „компютърната база данни“). В него се предвижда също така, че в компютърната база данни трябва да се въвежда най-малко следната информация относно еднокопитните животни: а именно уникален код за еднокопитното животно (наричан по-долу „уникалния код“); методът за идентификация на еднокопитното животно и животновъдния обект, в който обичайно се отглежда еднокопитното животно. В него също така се определят задълженията на операторите, отглеждащи еднокопитни животни. Те са длъжни да гарантират, че тези животни са индивидуално идентифицирани: чрез уникален код; правилно попълнен уникален доживотен идентификационен документ (уникалния доживотен идентификационен документ) и физическо идентификационно средство или друг метод, с помощта на който безпогрешно да се осигурява връзката между еднокопитното животно и правилно попълнен уникален доживотен идентификационен документ.
 (2)С Регламент (ЕС) 2016/1012 се определят зоотехническите и генеалогичните правила за търговия с разплодни животни и зародишни продукти от тях и за въвеждането им в Съюза, включително правила за издаване на зоотехнически сертификати, които придружават разплодните животни. По-специално в него се предвижда, че в случай на чистопородни разплодни еднокопитни животни определена информация, изисквана съгласно посочения регламент, следва да се съдържа в уникален доживотен идентификационен документ за еднокопитни животни.
 (3)В Регламент (ЕС) 2019/6 се установяват правила за пускането на пазара, производството, вноса, износа, доставката, разпространението, фармакологичната бдителност, контрола и употребата на ветеринарните лекарствени продукти